title: Komisijas Īstenošanas regula (ES) 2019/635 (2019. gada 16. aprīlis), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Lechazo de Castilla y León” (AĢIN))

text:
                  24.4.2019

                  LV

                  Eiropas Savienības Oficiālais Vēstnesis

                  L 109/4

         KOMISIJAS ĪSTENOŠANAS REGULA (ES) 2019/635
         (2019. gada 16. aprīlis),
         ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Lechazo de Castilla y León” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Spānijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Lechazo de Castilla y León”, kas reģistrēta saskaņā ar Komisijas Regulu (EK) Nr. 2107/1999 (2).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Lechazo de Castilla y León” (AĢIN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 16. aprīlī

                  Komisijas

                  un tās priekšsēdētāja vārdā –

                  Komisijas loceklis

               Phil HOGAN

            (1)  OV L 343, 14.12.2012., 1. lpp.

            (2)  Komisijas 1999. gada 4. oktobra Regula (EK) Nr. 2107/1999, ar ko papildina pielikumu Regulai (EK) Nr. 2400/96 par dažu nosaukumu iekļaušanu “Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā”, kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību (OV L 258, 5.10.1999., 3. lpp.).

            (3)  OV C 432, 30.11.2018., 3. lpp.


title: Komisijas Īstenošanas regula (ES) 2019/637 (2019. gada 23. aprīlis), ar ko holekalciferolu apstiprina par 14. produkta veida biocīdos lietojamu aktīvo vielu (Dokuments attiecas uz EEZ.)

text:
                  24.4.2019

                  LV

                  Eiropas Savienības Oficiālais Vēstnesis

                  L 109/13

         KOMISIJAS ĪSTENOŠANAS REGULA (ES) 2019/637
         (2019. gada 23. aprīlis),
         ar ko holekalciferolu apstiprina par 14. produkta veida biocīdos lietojamu aktīvo vielu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 9. panta 1. punkta a) apakšpunktu,
         tā kā:

                     (1)

                     Zviedrijas kompetentā novērtētājiestāde 2013. gada 19. aprīlī saņēma pieteikumu uz to, lai aktīvo vielu holekalciferolu saskaņā ar Eiropas Parlamenta un Padomes Direktīvas 98/8/EK (2) 11. panta 1. punktu iekļautu minētās direktīvas I pielikumā lietošanai biocīdos, kuri pieder pie Direktīvas 98/8/EK V pielikumā aprakstītā 14. produkta veida “Rodenticīdi”, kas atbilst Regulas (ES) Nr. 528/2012 V pielikumā aprakstītajam 14. produkta veidam.

                     (2)

                     2016. gada 15. aprīlī Zviedrijas kompetentā novērtētājiestāde saskaņā ar Regulas (ES) Nr. 528/2012 8. panta 1. punktu Eiropas Ķimikāliju aģentūrai (“Aģentūra”) iesniedza novērtējuma ziņojumu kopā ar saviem ieteikumiem.

                     (3)

                     Ņemot vērā kompetentās novērtētājiestādes secinājumus, Biocīdu komiteja 2017. gada 13. decembrī pieņēma Aģentūras atzinumu (3).

                     (4)

                     Saskaņā ar minēto atzinumu holekalciferols ir prohormons un atbilst Komisijas Deleģētajā regulā (ES) 2017/2100 (4) noteiktajiem kritērijiem, pēc kuriem tas uzskatāms par vielu, kam piemīt endokrīni disruptīvas īpašības, kuras varētu nelabvēlīgi ietekmēt cilvēkus. Tāpēc holekalciferols atbilst Regulas (ES) Nr. 528/2012 5. panta 1. punkta d) apakšpunktā minētajam izslēgšanas kritērijam.

                     (5)

                     Turklāt saskaņā ar minēto atzinumu holekalciferolu saturošu līdzekļu lietošana vieš bažas par primāro un sekundāro saindēšanos, pat ja tiek veikti ierobežojoši riska pārvaldības pasākumi, tāpēc holekalciferols atbilst arī aizstājamas vielas kritērijam atbilstoši Regulas (ES) Nr. 528/2012 10. panta 1. punkta e) apakšpunktam.

                     (6)

                     Saskaņā ar Regulas (ES) Nr. 528/2012 5. panta 2. punktu izslēgšanas kritērijam atbilstošu aktīvo vielu var apstiprināt tikai tad, ja ir izpildīts vismaz viens no atkāpes piemērošanas nosacījumiem, kas noteikti minētajā pantā.

                     (7)

                     Saskaņā ar Regulas (ES) Nr. 528/2012 10. panta 3. punktu Aģentūra no 2017. gada 17. jūlija līdz 2017. gada 15. septembrim rīkoja sabiedrisku apspriešanu, lai savāktu būtisku informāciju, tostarp informāciju par pieejamajiem aizstājējiem (5).

                     (8)

                     Komisija no 2018. gada 7. februāra līdz 2018. gada 7. aprīlim veica arī īpašu sabiedrisku apspriešanu, lai savāktu informāciju par to, vai ir izpildīti atkāpes piemērošanas nosacījumi, kas izklāstīti Regulas (ES) Nr. 528/2012 5. panta 2. punktā. Apspriešanā saņemtās atbildes Komisija darīja publiski pieejamas (6).

                     (9)

                     Abās iepriekš minētajās sabiedriskajās apspriešanās saņemtā informācija, pieredze, kas gūta rodenticīdu apstiprināšanā un rodenticīdos izmantotu antikoagulatīvu aktīvo vielu apstiprinājuma atjaunošanā, kā arī informācija par pieejamajām antikoagulatīvu rodenticīdu alternatīvām, kas iekļautas 1. pielikumā Komisijas galaziņojumam par riska mazināšanas pasākumiem, kurus veic attiecībā uz antikoagulatīviem rodenticīdiem kā biocīdiem (7), tika apspriestas ar dalībvalstīm Biocīdu pastāvīgajā komitejā.

                     (10)

                     Grauzēji var pārnēsāt patogēnus, kas vainojami daudzās zoonozēs, kuras var nopietni apdraudēt cilvēka vai dzīvnieku veselību. Arī antikoagulatīvas aktīvās vielas, kuras patlaban ir galvenās rodenticīdos izmantotās aktīvās vielas, atbilst Regulas (ES) Nr. 528/2012 5. panta 1. punktā noteiktajiem izslēgšanas kritērijiem, jo ir klasificētas par reproduktīvajai sistēmai toksiskām 1.B kategorijas vielām, un vairums šo vielu ir noturīgas, bioakumulatīvas un toksiskas (PBT) vai ļoti noturīgas un ļoti bioakumulatīvas (vPvB) vielas. Attiecībā uz citām alternatīvām aktīvajām vielām, kas pašlaik ir apstiprinātas lietošanai 14. veida biocīdos un uz kurām neattiecas izņēmums, proti, attiecībā uz oglekļa dioksīdu, alfahloralozi, alumīnija fosfīdu, ciānūdeņradi un pulverī sasmalcinātām kukurūzas vālīšu serdēm pastāv ierobežojumi tām piemītošo īpašību dēļ un to lietošanas apstākļi ir ierobežoti. Neķīmiska kontrole vai preventīvas grauzēju apkarošanas metodes, piemēram, mehāniskas lamatas, elektriskas lamatas vai līmes lamatas, dažkārt nav pietiekami efektīvas, turklāt var radīt jautājumus, vai minētās metodes ir humānas un vai tās grauzējiem nerada liekas ciešanas.

                     (11)

                     Līdz ar holekalciferola apstiprināšanu tirgus tiktu papildināts ar vēl vienu aktīvo vielu un minētā aktīvā viela lieti noderētu cīņā ar grauzēju augošo rezistenci pret antikoagulatīvām aktīvajām vielām, jo salīdzinājumā ar antikoagulantiem holekalciferols darbojas pilnīgi citādi. Holekalciferola pieejamība var arī samazināt antikogulatīvu aktīvo vielu izmantošanu, jo īpaši visspēcīgākās, otrās paaudzes vielu izmantošanu. Tādējādi nākotnē holekalciferols var būtiski ietekmēt apmierinošas grauzēju populāciju kontroles nodrošināšanu integrētās kaitēkļu apkarošanas pieejas ietvaros, tā atbalstot iepriekš minētās alternatīvas, uz kurām neattiecas izslēgšanas kritēriji, un, iespējams, var samazināt antikoagulatīvu aktīvo vielu izmantošanu rodenticīdos.

                     (12)

                     Turklāt nepietiekama grauzēju kontrole var ne tikai būtiski kaitēt cilvēka vai dzīvnieku veselībai vai videi, bet arī iespaidot sabiedrības priekšstatu par drošību attiecībā uz eksponētību grauzējiem vai vairāku tādu saimnieciskās darbības veidu drošību, kuri varētu būt mazaizsargāti pret grauzējiem, un tas radītu ekonomiskas un sociālas sekas. Lai gan holekalciferolam piemīt endokrīni disruptīvas īpašības, var uzskatīt, ka salīdzinājumā ar antikoagulatīvām aktīvajām vielām tam kopumā ir labāks toksikuma un ekotoksiskuma profils, jo tas nav klasificēts ne par reproduktīvajai sistēmai toksisku 1.B kategorijas vielu, ne par PBT vai vPvB. Holekalciferols jeb D3 vitamīns pareizā devā ir būtisks cilvēka dzīvībai, un ir sagaidāms, ka, lietots par rodenticīdu, tas cilvēkam radīs mazāku risku nekā antikoagulatīvas aktīvās vielas. Riskus, ko cilvēka un dzīvnieku veselībai vai videi rada holekalciferolu saturošu produktu lietošana, var mazināt, ievērojot noteiktas specifikācijas un nosacījumus. Kā iepriekš skaidrots, nākotnē holekalciferols var būtiski ietekmēt apmierinošas grauzēju populāciju kontroles nodrošināšanu integrētās kaitēkļu apkarošanas pieejas ietvaros, tā atbalstot iepriekš minētās alternatīvas, uz kurām neattiecas izslēgšanas kritēriji, un, iespējams, var samazināt patlaban lielākas vispārējas bažas raisošu antikoagulatīvo rodenticīdu izmantošanu. Ņemot vērā iepriekš minēto, neapstiprināšana lietotājiem liegtu izmantot grauzēju kontroles līdzekli, kurš varētu radīt pievienoto vērtību un kurš ir vismaz tikpat piemērots kā daudzas citas izmantotās alternatīvās vielas. Tāpēc lēmumam holekalciferolu neapstiprināt par aktīvo vielu būtu nesamērīgi negatīva ietekme uz sabiedrību salīdzinājumā ar risku, ko rada šīs vielas lietošana. Tātad 5. panta 2. punkta c) apakšpunktā izklāstītais nosacījums ir izpildīts.

                     (13)

                     Tāpēc ir lietderīgi holekalciferolu lietošanai 14. produkta veida biocīdos apstiprināt ar noteikumu, ka tiek ievērotas noteiktas specifikācijas un nosacījumi.

                     (14)

                     Holekaciferols atbilst Regulas (ES) Nr. 528/2012 5. panta 1. punkta d) apakšpunktā noteiktajam izslēgšanas kritērijam, tāpēc saskaņā ar minētās regulas 4. panta 1. punkta otro teikumu apstiprinājums būtu jāpiešķir uz laikposmu, kas nepārsniedz piecus gadus.

                     (15)

                     Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Holekalciferolu par aktīvo vielu lietošanai 14. produkta veida biocīdos apstiprina ar noteikumu, ka tiek ievērotas pielikumā noteiktās specifikācijas un nosacījumi.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 23. aprīlī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 167, 27.6.2012., 1. lpp.

            (2)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).

            (3)  Biocidal Products Committee Opinion on the application for approval of the active substance: Cholecalciferol, Product type: 14, ECHA/BPC/180/2017.

            (4)  Komisijas 2017. gada 4. septembra Deleģētā regula (ES) 2017/2100, ar ko saskaņā ar Eiropas Parlamenta un Padomes Regulu (ES) Nr. 528/2012 nosaka zinātniskus kritērijus endokrīni disruptīvu īpašību noteikšanai (OV L 301, 17.11.2017., 1. lpp.).

            (5)  https://echa.europa.eu/potential-candidates-for-substitution-previous-consultations

            (6)  https://circabc.europa.eu/w/browse/c29a57c2-e31d-43d8-9675-6aec345218cf

            (7)  https://circabc.europa.eu/sd/a/352bffd8-babc-4af8-9d0c-a1c87a3c3afc/Final%20Report%20RMM.pdf

            PIELIKUMS

                        Vispārpieņemtais nosaukums

                           IUPAC nosaukums
                        Identifikācijas numuri

                        Aktīvās vielas minimālā tīrības pakāpe (1)

                        Apstiprināšanas datums

                        Apstiprinājuma beigu datums

                        Produkta veids

                        Īpaši nosacījumi

                        Holekalciferols

                           IUPAC nosaukums:
                        (3β,5Z,7E)-9,10-sekoholesta-5,7,10(19)-trien-3-ols
                        EK Nr.: 200-673-2

                           CAS Nr.: 67-97-0

                        970 g/kg

                        2019. gada 1. jūlijs

                        2024. gada 30. jūnijs

                        14

                        Holekalciferolu saskaņā ar Regulas (ES) Nr. 528/2012 10. panta 1. punkta a) un e) apakšpunktu uzskata par aizstājamu vielu.
                        Biocīdu atļaujas piešķir ar šādiem vispārīgiem nosacījumiem:

                                    1)

                                    produkta novērtēšanā īpašu uzmanību pievērš tām ekspozīcijām [“iedarbībai”], riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti. Turklāt saskaņā ar Regulas (ES) Nr. 528/2012 VI pielikuma 10. punktu produkta novērtēšanā izvērtē, vai var izpildīt Regulas (ES) Nr. 528/2012 5. panta 2. punkta nosacījumus;

                                    2)

                                    produktus atļauj lietot tikai tajās dalībvalstīs, kurās ir izpildīts vismaz viens no Regulas (ES) Nr. 528/2012 5. panta 2. punkta nosacījumiem;

                                    3)

                                    saskaņā ar Regulas (ES) Nr. 528/2012 19. panta 4. punkta d) apakšpunktu produktus neļauj piedāvāt tirgū izmantošanai plašai sabiedrībai;

                                    4)

                                    holekalciferola nominālā koncentrācija produktos nepārsniedz 0,075 masas %;

                                    5)

                                    produkti satur aversīvu vielu un krāsvielu;

                                    6)

                                    produktus neatļauj lietot iezīmēšanas pulvera veidā;

                                    7)

                                    produktus tādu kontaktpreparātu veidā, kas nav iezīmēšanas pulveris, atļauj lietot tikai apmācītiem profesionāliem lietotājiem tikai iekštelpās tādās vietās, kurām nevar piekļūt bērni un nemērķa dzīvnieki;

                                    8)

                                    atļaujas piešķir vienīgi lietošanai gataviem produktiem;

                                    9)

                                    cilvēku, nemērķa dzīvnieku un vides primāro un sekundāro eksponētību pēc iespējas samazina, ņēmot vērā un izmantojot visus piemērotos un pieejamos riska mazināšanas pasākumus. Tostarp, piemēram, ja vien iespējams, atvēl tikai profesionālai lietošanai vai apmācītiem profesionāliem lietotājiem, un nosaka īpašus papildu nosacījumus katrai lietotāju kategorijai;

                                    10)

                                    nobeigušos dzīvniekus un neapēsto ēsmu likvidē atbilstoši vietējām prasībām. Nacionālajā atļaujā likvidēšanas metodi detalizēti norāda produkta aprakstā, kā arī iekļauj produkta etiķetē.

                              Tikai apmācītiem profesionāliem lietotājiem paredzētu biocīdu atļaujās papildus vispārīgajiem nosacījumiem paredz šādus nosacījumus:

                                    1)

                                    produktus var atļaut lietot kanalizācijā, atklātās vietās un atkritumu izgāztuvēs;

                                    2)

                                    produktus var atļaut lietot slēgtos un aizsargātos ēsmas punktos, ja vien tie nemērķa sugām un cilvēkiem nodrošina tikpat augstu aizsardzības līmeni kā pret manipulācijām drošas ēsmas stacijas;

                                    3)

                                    produktus var atļaut lietot pastāvīgās ēsmās tādās vietās, kur ir liela atkārtotas invāzijas iespējamība, ja citas kontroles metodes bijušas nepietiekamas;

                                    4)

                                    produktus neatļauj lietot impulsrežīma ēsmās;

                                    5)

                                    personas, kuras apmācītiem profesionāliem lietotājiem paredzētus produktus piedāvā tirgū, gādā, lai šie produkti tiktu piegādāti tikai apmācītiem profesionāliem lietotājiem.

                              Tikai apmācītiem profesionāliem lietotājiem paredzētu biocīdu atļaujās papildus vispārīgajiem nosacījumiem paredz šādus nosacījumus:

                                    1)

                                    produktus neatļauj lietot kanalizācijā, atklātās vietās un atkritumu izgāztuvēs;

                                    2)

                                    produktus neatļauj lietot pastāvīgās vai impulsrežīma ēsmās;

                                    3)

                                    produktus atļauj lietot vienīgi pret manipulācijām drošās ēsmas stacijās;

                                    4)

                                    personas, kas dara pieejamus tirgū profesionāliem lietotājiem paredzētus produktus, gādā, lai šie produkti netiktu piegādāti plašai sabiedrībai.

               (1)  Šajā slejā norādītā tīrības pakāpe ir novērtētās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.


title: Komisijas Īstenošanas regula (ES) 2019/822 (2019. gada 17. maijs) par atsevišķu preču klasifikāciju kombinētajā nomenklatūrā

text:
                  22.5.2019

                  LV

                  Eiropas Savienības Oficiālais Vēstnesis

                  L 134/13

         KOMISIJAS ĪSTENOŠANAS REGULA (ES) 2019/822
         (2019. gada 17. maijs)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:

                     (1)

                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.

                     (2)

                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                     (3)

                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                     (4)

                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                     (5)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.

            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 17. maijā

                  Komisijas

                  un tās priekšsēdētāja vārdā –

                  Nodokļu politikas un muitas savienības ģenerāldirektorāta

                  ģenerāldirektors

               Stephen QUEST

            (1)  OV L 269, 10.10.2013., 1. lpp.

            (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

            PIELIKUMS

                        Preču apraksts

                        Klasifikācija
                        (KN kods)

                        Pamatojums

                        (1)

                        (2)

                        (3)

                        Izstrādājums (t. s. skrūvpālis) ir ar apaļu šķērsgriezumu, apmēram 55 cm garš, ar ārējo diametru 6 cm un izgatavots no karsti cinkota tērauda loksnēm.
                        Viens pāļa gals ir konisks un ar vītni, bet otrā tā galā ir U-veida elements ar caurumiem, kuros var ielikt skrūves.
                        Izstrādājumu ir paredzēts ieskrūvēt zemē vai citā pamatnes materiālā un pēc tam tajā pastāvīgi iestiprināt konstrukciju koka stabus (pēc iestiprināšanas tie paliek attiecīgajā stāvoklī), tos ievietojot U veida elementā un nofiksējot ar skrūvēm.
                        Skrūvpāļi tiek izmantoti koka būvniecībā, saules enerģijas sistēmās, dārza un pasākumu konstrukcijās, žogu sistēmās, stendiem, reklāmkarogiem u. c.
                        Sk. attēlu (1).

                        7308 90 59

                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, XV sadaļas 3. piezīmi un KN kodu 7308 , 7308 90  un 7308 90 59  formulējumu.
                        Izstrādājumam ir pozīcijā 7308  klasificēto konstrukciju daļu objektīvās pazīmes. Tas ir īpaši paredzēts konstrukcijas elementu salikšanai; kad konstrukcija ir nostādīta vajadzīgajā stāvoklī, tā šajā stāvoklī arī paliek. Tajā ir caurumi, kuros salikšanas laikā ievieto skrūves, lai nofiksētu konstrukcijas elementus (sk. arī Harmonizētās sistēmas skaidrojumu par pozīciju 7308  pirmo rindkopu).
                        Klasifikācija pozīcijā 7326  pie citiem dzelzs vai tērauda izstrādājumiem nav iespējama, jo izstrādājumi izmantošanai būvniecībā ietilpst pozīcijā 7308  (sk. arī HS skaidrojumu par pozīciju 7326  1) punktu).
                        Tādējādi izstrādājums ir klasificējams ar KN kodu 7308 90 59  pie citādām konstrukciju daļām no tērauda.

               (1)  Attēls pievienots tikai informācijai.


title: Komisijas Īstenošanas regula (ES) 2019/823 (2019. gada 17. maijs) par atsevišķu preču klasifikāciju kombinētajā nomenklatūrā

text:
                  22.5.2019

                  LV

                  Eiropas Savienības Oficiālais Vēstnesis

                  L 134/16

         KOMISIJAS ĪSTENOŠANAS REGULA (ES) 2019/823
         (2019. gada 17. maijs)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:

                     (1)

                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.

                     (2)

                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                     (3)

                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                     (4)

                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                     (5)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.

            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 17. maijā

                  Komisijas

                  un tās priekšsēdētāja vārdā –

                  Nodokļu politikas un muitas savienības ģenerāldirektorāta

                  ģenerāldirektors

               Stephen QUEST

            (1)  OV L 269, 10.10.2013., 1. lpp.

            (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

            PIELIKUMS

                        Preču apraksts

                        Klasifikācija
                        (KN kods)

                        Pamatojums

                        (1)

                        (2)

                        (3)

                        Izstrādājums, kas izgatavots no cilvēku matiem, ir frizēta cilvēku matu šķipsna, kurā mati pie saknēm sastiprināti cieši kopā. Šķipsnas cieši kopā sastiprinātais gals bez jebkādas tālākas apstrādes ir gatavs, lai, izmantojot karstumu, to savienotu ar matiem uz cilvēka galvas.
                        Sk. attēlu (*1).

                        6704 20 00

                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 6704  un 6704 20 00  formulējumu.
                        Sakarā ar matu sakņu ciešo sastiprināšanu izstrādājums ir uzskatāms par apstrādātu tālāk, nekā norādīts pozīcijā 6703 . Līdz ar to nav iespējama klasifikācija pozīcijā 6703  pie frizētiem, plāninātiem, balinātiem vai citādi apstrādātiem cilvēku matiem.
                        Tā kā matu saknes ir cieši sastiprinātas kopā un izstrādājums bez tālākas apstrādes ir gatavs savienošanai ar matiem uz cilvēka galvas, tas uzskatāms par gatavu izstrādājumu no liekajiem matiem, uz kuru attiecas pozīcija 6704  (sk. arī Harmonizētās sistēmas skaidrojumu par pozīciju 6704  1. punkta pirmo daļu).
                        Tāpēc izstrādājums ir klasificējams ar KN kodu 6704 20 00  pie šinjoniem un tamlīdzīgiem darinājumiem no cilvēku matiem.

               (*1)  Attēls pievienots tikai informācijai.


title: Komisijas Īstenošanas regula (ES) 2019/1266 (2019. gada 24. jūlijs), ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam

text:
                  29.7.2019

                  LV

                  Eiropas Savienības Oficiālais Vēstnesis

                  L 200/1

         KOMISIJAS ĪSTENOŠANAS REGULA (ES) 2019/1266
         (2019. gada 24. jūlijs),
         ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta b) punktu,
         ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 510/2014, ar kuru nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm, un atceļ Padomes Regulas (EK) Nr. 1216/2009 un (EK) Nr. 614/2009 (2), un jo īpaši tās 5. panta 6. punkta a) apakšpunktu,
         tā kā:

                     (1)

                     Ar Komisijas Regulu (EK) Nr. 1484/95 (3) ir paredzēti sīki izstrādāti noteikumi par to, kā piemērojama papildu ievedmuitas nodokļu sistēma, un ir noteiktas reprezentatīvās cenas mājputnu gaļas un olu nozarē, kā arī ovalbumīnam.

                     (2)

                     Regulāri pārbaudot datus, uz kuriem balstīta reprezentatīvo cenu noteikšana mājputnu gaļas un olu nozarē, kā arī ovalbumīnam, kļuvis skaidrs, ka reprezentatīvās cenas konkrētu produktu importam ir jāgroza, ņemot vērā cenu svārstības atkarībā no produktu izcelsmes.

                     (3)

                     Tādēļ Regula (EK) Nr. 1484/95 būtu attiecīgi jāgroza.

                     (4)

                     Ņemot vērā to, ka ir jānodrošina šā pasākuma piemērošana iespējami drīz pēc atjaunināto datu nosūtīšanas, šai regulai būtu jāstājas spēkā tās publicēšanas dienā,

               IR PIEŅĒMUSI ŠO REGULU.

            1. pants
            Regulas (EK) Nr. 1484/95 I pielikumu aizstāj ar šīs regulas pielikuma tekstu.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 24. jūlijā

                  Komisijas

                  un tās priekšsēdētāja vārdā –

                  Lauksaimniecības un lauku attīstības ģenerāldirektorāta

                  ģenerāldirektors

               Jerzy PLEWA

            (1)  OV L 347, 20.12.2013., 671. lpp.

            (2)  OV L 150, 20.5.2014., 1. lpp.

            (3)  Komisijas 1995. gada 28. jūnija Regula (EK) Nr. 1484/95, ar ko nosaka sīki izstrādātus noteikumus papildu ievedmuitas nodokļu sistēmas ieviešanai un papildu ievedmuitas nodokļu noteikšanai mājputnu gaļas un olu nozarē, kā arī ovalbumīnam, un atceļ Regulu Nr. 163/67/EEK (OV L 145, 29.6.1995., 47. lpp.).

            PIELIKUMS

                     “I PIELIKUMS

                                 KN kods

                                 Preču apraksts

                                 Reprezentatīvā cena
                                 (EUR/100 kg)

                                 Nodrošinājums, kas minēts 3. pantā
                                 (EUR/100 kg)

                                 Izcelsme (1)

                                 0207 12 90

                                 Saldēti Gallus domesticus sugas mājputnu gaļas liemeņi, t. s. “65 % cāļi”

                                 142,5

                                 0

                                 AR

                                 0207 14 10

                                 Atkauloti, saldēti Gallus domesticus sugas mājputnu gaļas gabali

                                 235,4

                                 19

                                 AR

                                 206,5

                                 28

                                 BR

                                 222,7

                                 23

                                 TH

                                 1602 32 11

                                 Termiski neapstrādāti Gallus domesticus sugas mājputnu gaļas izstrādājumi

                                 276,1

                                 3

                                 BR

               ”

               (1)  Valstu nomenklatūra ir noteikta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.).